

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2016.gada 28.jūlijā Nr.**388**  (prot.Nr.**16**, **10**.§)

**Par piedalīšanos projektā**

**“Jauni risinājumi senioru sociālajai integrācijai Latgales un Utenas pierobežas reģionos”**

Pamatojoties uz likuma “Par pašvaldībām” 15.panta pirmās daļas 7.punktu, 21.panta pirmās daļas 27.punktu, Eiropas Strukturālo un investīciju fondu mērķa "Eiropas teritoriālā sadarbība" programmu vadības likumu, Interreg V-A Latvijas-Lietuvas pārrobežu sadarbības programmu 2014.-2020.gadam, Daugavpils pilsētas domes Finanšu komitejas 2016.gada 28.jūlija ārkārtas sēdes protokolu Nr.19, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, N.Petrova, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas pašvaldības iestādes “Sociālais dienests” piedalīšanos projektā "Jauni risinājumi senioru sociālajai integrācijai Latgales un Utenas pierobežas reģionos" (akronīms "Inclusive Ageing") kā partneriem (projekta apraksts – pielikumā).

2. Projekta apstiprināšanas gadījumā, nodrošināt projekta līdzfinansējumu EUR 17 647,00 apmērā un projekta priekšfinansējumu atbilstoši programmas nosacījumiem.

3. Projekta īstenošanu nodrošināt Daugavpils pilsētas pašvaldības iestādei “Sociālais dienests”.

4. Kontroli par lēmuma izpildi uzdot Daugavpils pilsētas domes priekšsēdētāja vietniekam P.Dzalbem.

Pielikumā: Projekta "Jauni risinājumi senioru sociālajai integrācijai Latgales un Utenas pierobežas reģionos" apraksts.

Domes priekšsēdētāja 1. vietnieks *(personiskais paraksts)* J.Dukšinskis